Laminat je dobavljiv po sorazmerno nizki ceni, v različnih barvah in vzorcih. Poleg lamel lahko izberete tudi laminatne ploščice. V primerjavi s parketom je laminat manj občutljiv, a ima krajšo življenjsko dobo. Montaža laminata ni zahtevna. Če imate laminat na klik, se montira po plavajočem sistemu, gre za spajanje posameznih desk, torej ni potrebno lepljenje elementov. Zelo pomembna pa je dobra priprava podlage pred polaganjem laminata. Ta mora biti suha, ravna in trdna. Poleg enostavnega vzdrževanja, boste tudi morebitne poškodbe ali obrabo lahko hitro sanirali. Za še večjo estetsko privlačnost vaših tal, izberite laminat z mat zaključkom.
Kvaliteta laminata je odvisna od izbranega razreda obrabe. Ločimo tri razrede, 31., 32. in 33. Višji kot je izbrani razred, boljša je kvaliteta laminata in njegova odpornost. Če je laminat podoben lesu na videz, pa glede funkcionalnosti in tehnoloških značilnosti ne moremo trditi enako. Kljub svoji trdnosti, laminat ni odporen na vlago, prav tako je na otip hladnejši kot les. Če želite laminat imeti v kopalnici, je pomembno, da ga dodatno zaščitite z ustreznimi premazi za vodoodpornost. Prav tako ne zagotavlja tolikšne zvočne izolacije, v primerjavi s parketom pa je njegova življenjska doba krajša.